Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: a 31/1999. (X. 8.) KHVM rendelethez
Paragraph Index: 72

f) Kötelezettségvállalás az e) pont szerinti írásbeli megállapodásban vagy más jogi okmányban, hogy az egyesület: (i) teljesíti az Egyezmény 8. Cikkében meghatározott kötelezettségeket; (ii) elfogadja a Szerződő Fél által TIR-igazolványonként meghatározott maximális összeget, amelyet az egyesülettől az Egyezmény 8. Cikkének 3. bekezdése szerint követelni lehet; (iii) folyamatosan és különösen a TIR-eljárásnak bizonyos személyek általi igénybevételére irányuló engedély kérése előtt ellenőrzi a jelen melléklet II. részében megszabott minimális feltételeknek és követelményeknek e személyek általi teljesítését; (iv) minden követelésre garanciát nyújt, amely a székhelye szerinti országban a saját maga vagy vele azonos nemzetközi szervezethez tartozó külföldi egyesület által kibocsátott TIR-igazolványok fedezete alatt végzett tevékenység kapcsán merült fel; (v) egy biztosítóintézetnél, biztosítók csoportjánál vagy pénzintézetnél kötelezettségeire kellő, a székhely szerinti Szerződő Felek illetékes hatóságai által elfogadott fedezetet szerez. A biztosítási vagy pénzügyi garanciaszerződés(ek) kiterjed teljes felelősségére az általa és a vele azonos nemzetközi szervezethez tartozó külföldi egyesületek által kibocsátott TIR-igazolványok fedezete mellett folytatott tevékenységekkel kapcsolatban. A biztosítási vagy pénzügyi garanciaszerződés(ek) felmondási ideje nem lehet kevesebb, mint az e) pont szerinti írásbeli megállapodás vagy bármely más jogi okmány felmondási ideje. A biztosítási vagy pénzügyi garanciaszerződés(ek), illetőleg minden későbbi módosításuk hitelesített másolatát letétbe kell helyezni a TIR Végrehajtó Testületnél, szükség esetén a hiteles angol, francia vagy orosz nyelvű fordítását is; (vi) lehetővé teszi az illetékes hatóságok részére a TIReljárás lebonyolításával kapcsolatban vezetett minden nyilvántartás és elszámolás ellenőrzését; (vii) eljárást fogad el a TIR-igazolványok helytelen vagy csalárd használatából eredő viták hatékony rendezésére; (viii) hozzájárul, hogy a jelen minimális feltételek és követelmények súlyos vagy ismételt megsértése a TIR-igazolványok kibocsátására irányuló jogosultság visszavonásához vezessen; (ix) szigorúan betartja azon Szerződő Fél illetékes hatóságainak döntéseit, ahol székhellyel rendelkezik, a sze- 1999/89. szám mélyek kizárására vonatkozólag, az Egyezmény 38. Cikkének és a jelen melléklet II. részének megfelelően; (x) vállalja, hogy egyetért az Intézőbizottság és a TIR Végrehajtó Testülete döntéseinek végrehajtásával, úgy ahogy a Szerződő Felek illetékes hatóságai — ahol az egyesület székhellyel rendelkezik — elfogadták azokat.

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes